CELEX: 32020R0127
Language: lt
Date: 2019-01-29 00:00:00
Title: Europos Parlamento ir Tarybos reglamentas (ES) 2020/127 2020 m. sausio 29 d. kuriuo dėl finansinės drausmės nuo 2021 finansinių metų iš dalies keičiamas Reglamentas (ES) Nr. 1306/2013 ir dėl lankstaus lėšų pervedimo tarp ramsčių 2020 kalendoriniais metais iš dalies keičiamas Reglamentas (ES) Nr. 1307/2013

31.1.2020   
               
               
                  LT
               
               
                  Europos Sąjungos oficialusis leidinys
               
               
                  L 27/1
               
            
         EUROPOS PARLAMENTO IR TARYBOS REGLAMENTAS (ES) 2020/127
         2020 m. sausio 29 d.
         kuriuo dėl finansinės drausmės nuo 2021 finansinių metų iš dalies keičiamas Reglamentas (ES) Nr. 1306/2013 ir dėl lankstaus lėšų pervedimo tarp ramsčių 2020 kalendoriniais metais iš dalies keičiamas Reglamentas (ES) Nr. 1307/2013
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         laikydamiesi įprastos teisėkūros procedūros (2),
         kadangi:
         
                     (1)
                  
                  
                     Europos Parlamento ir Tarybos reglamento (ES) Nr. 1306/2013 (3) 16 straipsniu nustatyta, kad Europos žemės ūkio garantijų fondo (EŽŪGF) lėšomis finansuojamų išlaidų metinė viršutinė riba nustatoma atsižvelgiant į didžiausias šiam fondui skirtas sumas, nustatytas Tarybos reglamente (ES, Euratomas) Nr. 1311/2013 (4). Pagal Reglamento (ES) Nr. 1306/2013 26 straipsnį siekiant užtikrinti, kad būtų laikomasi Reglamente (ES, Euratomas) Nr. 1311/2013 2014–2020 m. laikotarpiui nustatytų su rinka susijusių išlaidų finansavimo ir tiesioginių išmokų metinių viršutinių ribų, prireikus turi būti nustatytas finansinės drausmės koregavimo koeficientas. Reglamente (ES, Euratomas) Nr. 1311/2013 po 2020 m. einančių finansinių metų viršutinės ribos nėra numatytos. Siekiant užtikrinti, kad su rinka susijusių išlaidų finansavimo ir tiesioginių išmokų viršutinių ribų būtų laikomasi ir po 2020 m. einančiais finansiniais metais, Reglamento (ES) Nr. 1306/2013 16 ir 26 straipsniuose dėl reikia pateikti nuorodą į tiems finansiniams metams EŽŪGF skirtas sumas, nustatytas 2021–2027 m. laikotarpiui skirtame reglamente, Tarybos priimsimame pagal Sutarties dėl Europos Sąjungos veikimo (SESV) 312 straipsnio 2 dalį;
                  
               
                     (2)
                  
                  
                     lankstus lėšų pervedimas tarp ramsčių – neprivalomas lėšų pervedimas tarp tiesioginių išmokų ir kaimo plėtros ramsčių. Remiantis Europos Parlamento ir Tarybos reglamento (ES) Nr. 1307/2013 (5) 14 straipsniu, tą lankstaus lėšų pervedimo priemonę valstybės narės gali naudoti 2014–2019 kalendoriniais metais. Siekiant užtikrinti, kad valstybės narės galėtų išlaikyti savo strategiją, Europos Parlamento ir Tarybos reglamentu (ES) 2019/288 (6) numatytas lankstus lėšų pervedimas tarp ramsčių papildomai taikomas ir 2020 kalendoriniais metais (t. y. 2021 finansiniais metais). Šiuo metu Reglamento (ES) Nr. 1307/2013 14 straipsnyje yra numatyta galimybė iš kaimo plėtros paketo į tiesioginių išmokų paketą perkelti sumas, atitinkančias procentinę dalį paramai skirtos sumos, finansuojamos iš Europos žemės ūkio fondo kaimo plėtrai (EŽŪFKP) 2021 finansiniais metais pagal Sąjungos teisės aktą, priimtą po to, kai Taryba priima atitinkamą reglamentą pagal SESV 312 straipsnio 2 dalį. Atitinkami Sąjungos teisės aktai nebus priimti iki to laiko, kai valstybėms narėms reikės pranešti apie savo sprendimą dėl perkeltinų lėšų, todėl derėtų numatyti galimybę toliau taikyti tą lankstų pervedimą ir nustatyti didžiausią galimą perkelti sumą.
                     Kiekvienai valstybei narei didžiausia absoliuti suma apskaičiuojama pagal didžiausius procentinius dydžius, numatytus Reglamento (ES) Nr. 1307/2013 14 straipsnio 2 dalyje ir taikytinus kaimo plėtros intervencinėms priemonėms remti skirtinoms sumoms pagal Komisijos pasiūlymą dėl Europos Parlamento ir Tarybos reglamento, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), rėmimo taisyklės ir panaikinamas Europos Parlamento ir Tarybos reglamentas (ES) Nr. 1305/2013 ir Europos Parlamento ir Tarybos reglamentas (ES) Nr. 1307/2013;
                  
               
                     (3)
                  
                  
                     Reglamento (ES) Nr. 1307/2013 53 straipsnio 6 dalimi valstybėms narėms buvo suteikta galimybė iki 2019 m. rugpjūčio 1 d. peržiūrėti savo tiesioginių išmokų nacionalinių viršutinių ribų procentinę dalį, kurią jos skiria savanoriškai susietajai paramai, ir savo išsamius paramos sprendimus, skirtus 2020 kalendoriniams metams. Valstybės narės tik praneš apie savo sprendimą dėl lėšų perkėlimo iš tiesioginių išmokų į kaimo plėtrą, jei toks perkėlimas vykdomas, iki 2019 m. gruodžio 31 d., o dėl lėšų perkėlimo iš kaimo plėtros į tiesiogines išmokas, jei toks perkėlimas vykdomas, – netrukus po to. Tačiau toks sprendimas darys poveikį jų 2020 kalendorinių metų tiesioginių išmokų nacionalinėms viršutinėms riboms. Tam, kad išsamūs paramos sprendimai ir savanoriškos susietosios paramos biudžeto viršutinės ribos būtų suderinami, dera leisti valstybėms narėms peržiūrėti savanoriškai susietajai paramai skirtą procentinę dalį ir išsamius paramos sprendimus, neviršijant to, kas būtina jų sprendimui dėl lankstaus lėšų pervedimo tarp ramsčių pakoreguoti. Taigi atitinkamas galutinis pranešimo terminas turėtų taip pat būti netrukus po 2019 m. gruodžio 31 d. Kadangi tos peržiūros mastas neturėtų viršyti to, kas būtina valstybių narių sprendimui dėl lankstaus lėšų pervedimo tarp ramsčių pakoreguoti, savo pranešime valstybės narės turėtų paaiškinti peržiūros ir to sprendimo ryšį;
                  
               
                     (4)
                  
                  
                     todėl reglamentai (ES) Nr. 1306/2013 ir (ES) Nr. 1307/2013 turėtų būti atitinkamai iš dalies pakeisti;
                  
               
                     (5)
                  
                  
                     siekiant, kad šiuo reglamentu numatyti pakeitimai galėtų būti taikomi kuo greičiau, laikytina tikslinga taikyti prie Europos Sąjungos sutarties, SESV ir Europos atominės energijos bendrijos steigimo sutarties pridėto Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje nustatyto aštuonių savaičių laikotarpio išimtį;
                  
               
                     (6)
                  
                  
                     siekiant sudaryti galimybę šiuo reglamentu numatytus pakeitimus taikyti kuo skubiau, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 1306/2013 daliniai pakeitimai
            Reglamentas (ES) Nr. 1306/2013 iš dalies keičiamas taip:
            
                        1.
                     
                     
                        16 straipsnio 1 dalis pakeičiama taip:
                        
                           „1.   Metinę viršutinę EŽŪGF išlaidų ribą sudaro tuo tikslu Reglamente (ES, Euratomas) Nr. 1311/2013 ir 2021–2027 m. laikotarpiui skirtame reglamente, kurį Taryba priims pagal SESV 312 straipsnio 2 dalį, nustatytos didžiausios sumos.“;
                        
                     
                  
                        2.
                     
                     
                        26 straipsnio 1 dalis pakeičiama taip:
                        
                           „1.   Siekiant užtikrinti, kad būtų laikomasi su rinka susijusių išlaidų finansavimo ir tiesioginių išmokų metinių viršutinių ribų, nurodytų 16 straipsnyje, nustatomas tiesioginių išmokų koregavimo koeficientas (toliau – koregavimo koeficientas) tuo atveju, kai pagal tą tarpinę viršutinę ribą finansuojamų priemonių finansavimo atitinkamais finansiniais metais prognozės rodo, kad taikytinos metinės ribos bus viršytos.“
                        
                     
                  
         
            2 straipsnis
            Reglamento (ES) Nr. 1307/2013 daliniai pakeitimai
            Reglamentas (ES) Nr. 1307/2013 iš dalies keičiamas taip:
            
                        1.
                     
                     
                        14 straipsnio 2 dalies šešta pastraipa pakeičiama taip:
                        „Ne vėliau kaip 2020 m. vasario 8 d. valstybės narės gali nuspręsti 2020 kalendoriniais metais tiesioginėms išmokoms skirti sumą, neviršijančią VIa priede nustatytos sumos. Todėl 2021 finansiniais metais atitinkama suma nebegali būti naudojama paramai, finansuojamai iš EŽŪFKP. Apie tą sprendimą jos praneša Komisijai ne vėliau kaip 2020 m. vasario 8 d. ir nustato perkeltiną sumą.“;
                     
                  
                        2.
                     
                     
                        53 straipsnio 6 dalis pakeičiama taip:
                        
                           „6.   Ne vėliau kaip bet kurių konkrečių metų rugpjūčio 1 d. valstybės narės gali peržiūrėti savo sprendimą, priimtą pagal šį skyrių.
                           Ne vėliau kaip 2020 m. vasario 8 d. valstybės narės taip pat gali peržiūrėti savo sprendimą, priimtą pagal šį skyrių, neviršydamos to, kas būtina sprendimui dėl lankstaus lėšų pervedimo tarp ramsčių 2020 kalendoriniais metais, priimtam pagal 14 straipsnį, pakoreguoti.
                           Atlikdamos peržiūrą pagal šios dalies pirmą ir antrą pastraipas, valstybės narės gali nuspręsti nuo kitų metų:
                           
                                       a)
                                    
                                    
                                       nekeisti pagal 1, 2 ir 3 dalis nustatytos procentinės dalies, ją padidinti arba sumažinti, atitinkamais atvejais atsižvelgiant į tose dalyse nustatytus apribojimus, arba nekeisti pagal 4 dalį nustatytos procentinės dalies arba ją sumažinti;
                                    
                                 
                                       b)
                                    
                                    
                                       pakeisti paramos teikimo sąlygas;
                                    
                                 
                                       c)
                                    
                                    
                                       nustoti teikti paramą pagal šį skyrių.
                                    
                                 Valstybės narės praneša Komisijai apie visus sprendimus dėl peržiūros pagal šios dalies pirmą ir antrą pastraipas ne vėliau kaip iki tose pastraipose nurodytų atitinkamų terminų. Pranešime apie sprendimą dėl peržiūros pagal šios dalies antrą pastraipą turi būti paaiškintas peržiūros ir sprendimo dėl lankstaus lėšų pervedimo tarp ramsčių 2020 kalendoriniais metais, priimto pagal 14 straipsnį, ryšys.“;
                        
                     
                  
                        3.
                     
                     
                        įterpiamas VIa priedas, kurio tekstas pateikiamas šio reglamento priede.
                     
                  
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 29 d.
            
               
                  Europos Parlamento vardu
               
               
                  Pirmininkas
               
               D. M. SASSOLI
            
            
               
                  Tarybos vardu
               
               
                  Pirmininkė
               
               N. BRNJAC
            
         
         
            (1)  2019 m. gruodžio 11 d. nuomonė (dar nepaskelbta Oficialiajame leidinyje).
         
            (2)  2019 m. gruodžio 18 d. Europos Parlamento pozicija (dar nepaskelbta Oficialiajame leidinyje) ir 2020 m. sausio 27 d. Tarybos sprendimas.
         
            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).
         
            (4)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).
         
            (5)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).
         
            (6)  2019 m. vasario 13 d. Europos Parlamento ir Tarybos reglamentas (ES) 2019/288, kuriuo iš dalies keičiamos reglamentų (ES) Nr. 1305/2013 ir (ES) Nr. 1307/2013 nuostatos, susijusios su tam tikromis tiesioginių išmokų ir paramos kaimo plėtrai taisyklėmis, taikomomis 2019 ir 2020 m. (OL L 53, 2019 2 22, p. 14).
      
      
         
            PRIEDAS
            
               
                  
                     „VIa PRIEDAS
                     14 STRAIPSNIO 2 DALYJE NURODYTOS DIDŽIAUSIOS SUMOS
                     
                                 (EUR)
                              
                           
                                 Belgija
                              
                              
                                 10 076 707 10 076 707
                              
                           
                                 Bulgarija
                              
                              
                                 70 427 849 70 427 849
                              
                           
                                 Čekija
                              
                              
                                 38 815 980 38 815 980
                              
                           
                                 Danija
                              
                              
                                 11 371 893 11 371 893
                              
                           
                                 Vokietija
                              
                              
                                 148 488 749 148 488 749
                              
                           
                                 Estija
                              
                              
                                 21 968 972 21 968 972
                              
                           
                                 Airija
                              
                              
                                 39 700 643 39 700 643
                              
                           
                                 Graikija
                              
                              
                                 76 438 741 76 438 741
                              
                           
                                 Ispanija
                              
                              
                                 250 300 720 250 300 720
                              
                           
                                 Prancūzija
                              
                              
                                 181 388 880 181 388 880
                              
                           
                                 Kroatija
                              
                              
                                 42 201 225 42 201 225
                              
                           
                                 Italija
                              
                              
                                 190 546 556 190 546 556
                              
                           
                                 Kipras
                              
                              
                                 2 398 093 2 398 093
                              
                           
                                 Latvija
                              
                              
                                 29 326 817 29 326 817
                              
                           
                                 Lietuva
                              
                              
                                 48 795 629 48 795 629
                              
                           
                                 Liuksemburgas
                              
                              
                                 1 843 643 1 843 643
                              
                           
                                 Vengrija
                              
                              
                                 62 430 371 62 430 371
                              
                           
                                 Мalta
                              
                              
                                 1 831 098 1 831 098
                              
                           
                                 Nyderlandai
                              
                              
                                 10 972 679 10 972 679
                              
                           
                                 Austrija
                              
                              
                                 72 070 055 72 070 055
                              
                           
                                 Lenkija
                              
                              
                                 329 472 633 329 472 633
                              
                           
                                 Portugalija
                              
                              
                                 123 303 715 123 303 715
                              
                           
                                 Rumunija
                              
                              
                                 241 375 835 241 375 835
                              
                           
                                 Slovėnija
                              
                              
                                 15 337 318 15 337 318
                              
                           
                                 Slovakija
                              
                              
                                 56 920 680 56 920 680
                              
                           
                                 Suomija
                              
                              
                                 73 005 307 73 005 307
                              
                           
                                 Švedija
                              
                              
                                 52 887 719 52 887 719
                              
                           
               “